Circle K Latvia

SIA Circle K Latvia (agrākais nosaukums Statoil Fuel & Retail Latvia) ir viens no lielākajiem degvielas mazumtirgotājiem Latvijā.Lielākie degvielas mazumtirgotāji Latvijā joprojām ir 'Statoil', 'Neste' un 'Lukoil' , Delfi, 18.08.2011 Uzņēmums darbojas kopš 1992. gada. Circle K Latvia pastarpināti caur Circle K Norge pieder Kanādas mazumtirdzniecības uzņēmumam Alimentation Couche-Tard.

SIA Circle K Latvia degvielas uzpildes stacijas (DUS) iepriekš darbojās ar nosaukumu Statoil. Zīmola maiņu uz Circle K sāka 2017. gadā un pabeidza līdz 2018. gada beigām.

 Pamatdarbība 
Circle K Latvia pamatdarbība ir degvielas un eļļas produktu mazumtirdzniecība, degvielas uzpildes staciju projektēšana, celtniecība un ekspluatācija, kā arī naftas produktu vairumtirdzniecība. Tas ir lielākais degvielas mazumtirgotājs Latvijā, kas nodrošina degvielu un apkalpošanu, kā ātrās uzkodas, karstos dzērienus un pirmās nepieciešamības preces savās degvielas uzpildes stacijās.

Circle K Latvia degvielas uzpildes staciju tīklā ietilpst 84 Circle K stacijas (to skaitā arī franšīzes) un 4 automātiskās degvielas uzpildes stacijas Automāts (iepriekš 1-2-3). Uzņēmumam pieder naftas termināls Rīnūžos.

 Vēsture 
1992. gada 2. aprīlī Latvijā tika dibināts Norvēgijas enerģētikas grupas Statoil meitas uzņēmums SIA Latvija Statoil. 1993. gada jūnijā Rīgā, Ulmaņa gatvē 110 tika atklāta pirmā Statoil degvielas uzpildes stacija. Līdz ar stacijas atklāšanu sāktas piedāvāt arī pirmās degvielas debetkartes Latvijā. 1994. gadā atvērta pirmā Statoil degvielas uzpildes stacija ārpus Rīgas — Liepājā.Statoil Latvija vēsture , www.statoil.lv
1998. gada nogalē Latvija Statoil tiek iekļauta starptautiskajā programmā Routex, kas piedāvā maksāt par degvielu, maksas ceļiem, tiltiem un tuneļiem ar speciālām kredītkartēm.Latvija iekļauta Statoil Routex starptautiskajā programmā, Diena, 02.12.1998.

2001. gadā atvērtas pirmās automātiskās degvielas uzpildes stacijas 1-2-3.
2003. gada aprīlī Latvija Statoil īpašumā pārgāja 17 Shell Latvia degvielas uzpildes stacijas.
2004. gada decembrī atvērta Latvijā pirmā Statoil franšīzes stacija Dobelē (SIA "Lūcija").

2006. gadā tika sākta Statoil veikalu rekonstrukcija, mainot to dizainu un izkārtojumu. 2008. gadā rekonstrukciju pabeidza, un Statoil veikalos lielāka nozīme tika piešķirta silto dzērienu un maizīšu pārdošanai.Jau gandrīz puse Statoil degvielas uzpildes staciju jaunā veidolā: Pārdošanas apjomi palielināti par 20%, Diena, 18.01.2008.
2006. gadā Salacgrīvā tika atvērts daudzfunkcionāls komplekss, kurā ietilpa autoosta, kā arī DUS un diennakts veikals.Svinīgi tiek atklāts jaunais Salacgrīvas komplekss, Auseklis, 24.01.2006.

2007. gadā Latvija Statoil no SIA "Neste Latvija" nopirka aviācijas degvielas uzpildes biznesu Starptautiskajā lidostā "Rīga".
2008. gadā Latvija Statoil kļuva par pirmo degvielas mazumtirgotāju Latvijā un vienu no pirmajiem Eiropā, kas sāka tirgot videi draudzīgu degvielu bez sēra piejaukuma."Latvija Statoil” tirdzniecībā ievieš videi draudzīgo benzīnu bez sēra , www.bizness.lv, 31.03.2008.

2012. gada 11. maijā Latvija Statoil tika pārdēvēts par SIA Statoil Fuel & Retail Latvia.Statoil maina juridisko nosaukumu, Dienas Bizness, 11.05.2012
2012. gadā Rīgā tika atvērts Statoil Fuel & Retail biznesa centrs, kas nodrošināja finanšu, grāmatvedības un personālvadības pakalpojumus uzņēmuma pārstāvniecībām Dānijā, Norvēģijā, Zviedrijā, Latvijā, Lietuvā, Igaunijā, Polijā un Krievijā«Statoil» biznesa centrs Rīgā ir bākuguns citiem skandināviem , www.financenet.lv, 15.03.2012. (juridiski tas bija atsevišķs uzņemums SIA Statoil Fuel & Retail business centre).
2012. gada jūnijā 90 % mātes uzņēmuma Statoil Fuel & Retail kapitāldaļu ieguva Kanādas mazumtirdzniecības uzņēmums Alimentation Couche-Tard. Vēlāk Statoil Fuel & Retail pilnībā nonāca Couche-Tard īpašumā.

2013. gada aprīlī Statoil Fuel & Retail Latvia sāka piedāvāt dīzeļdegvielu un benzīnu ar zīmolu miles.«Statoil» maina degvielas nosaukumu, www.apollo.lv, 09.04.2013.
2013. gada jūlijā Statoil Fuel & Retail Latvia ieviesa auksto dzērienu un piena kokteiļu pašapkalpošanās automātus PolarPop.PolarPop — līdzi ņemamo dzērieni tagad arī Latvijas Statoil , www.kurjers.lv, 04.07.2013.

2015. gada janvārī meitas uzņēmums Statoil Fuel&Retail Aviation Latvia tika pārdots Kiprā reģistrētajam Gingerbread Management.
2016. gada februārī Vecrīgā atklāts pirmais Statoil veikals, kurā netirgo degvielu.

2016. gada 1. aprīlī SIA Statoil Fuel & Retail Latvia tika pārdēvēts par SIA Circle K Latvia.
2018. gada 28. augustā Latvijā tika dibināts Norvēģijā reģistrētā uzņēmuma Circle K Terminal Group meitas uzņēmums Circle K Terminal Latvia.

2025. gada 21. martā tika paziņots, ka SIA Circle K Latvia iegādāsies  SIA "Astarte-Nafta" 26 degvielas uzpildes staciju tīklu Latvijā. Konkurences padome šo darījumu atļāva 24. jūlijā, bet ar nosacījumu, ka Dobelē iegādāto DUS pārveidotu par automātisko degvielas uzpildes staciju, kamēr tur darbojas Circle K franšīzes DUS. 19. augustā "Astarte-Nafta" paziņoja, ka ir pārtraukusi uzsāktās sarunas ar Circle K Latvija un uzsākusi citu sadarbības partneru meklēšanu.

 Atbalsts 
Circle K ir Latvijas Universitātes fonda bronzas mecenāts.

Uzņēmums laika posmā no 2009. gada līdz 2011. gadam ir ziedojis naudas līdzekļus izglītojošiem pasākumiem un projektiem Latvijas Universitātē:

 2009. gadā „Ēnu dienas” un „Zinātnes kafejnīca”;
 2011. gadā projektam „Jauno ģeogrāfu skola”.

 Atsauces 

Kategorija:Enerģētikas uzņēmumi Latvijā
Kategorija:Degvielas mazumtirgotāji